
R E F E R A T

privind aprobarea contractului de asociere dintre Municipiul Timişoara şi Fundaţia Vest pentru Jurnalism Regional şi Euroregional Timişoara în vederea organizării proiectului „Timişoara - oraş al cetăţenilor”


Prin Hotărârea nr. 15/27.01.2009, Consiliul Local Timişoara a aprobat asocierea municipalităţii cu Fundaţia Vest pentru Jurnalism Regional şi Euroregional, în urma unei colaborări deja existente cu această instituţie a societăţii civile. Asocierea a avut în vedere desfăşurarea unui program pe parcursul a trei ani, cu următoarele scopuri: maximizarea transparenţei activităţii autorităţilor locale, creşterea vizibilităţii muncii aleşilor locali şi funcţionarilor publici, responsabilizarea şi creşterea gradului de implicare a cetăţenilor în procesul de luare a deciziilor, revitalizarea şi promovarea spiritului civic. Pe parcursul anilor 2009-2011, campania de educaţie civică a inclus o serie de seminarii interactive şi team-building-uri, întâlniri tematice între cetăţeni şi autorităţile locale şi centrale, transmisiuni în direct la radio a şedinţelor de Consiliu Local, a unor dezbateri publice şi întâlniri ale conducerii Primăriei cu reprezentanţii consiliilor consultative de cartier, emisiuni radiofonice cu invitaţi din rândul aleşilor locali, consiliilor de cartier şi consiliului seniorilor. Activităţile au contribuit la promovarea şi conştientizarea în rândul populaţiei a importanţei participării cetăţeneşti în oraşul nostru.
Cel de-al doilea sezon (2012-2014) de implementare a proiectului s-a concretizat astfel:
· transmisia în direct, la West City Radio, a 46 de şedinţe ale Consiliului Local, cu o audienţă concretă, potrivit sondajelor efectuate, de cca 15.000 de auditori/net per transmisie;
· realizarea a 87 de ediţii ale emisiunii live Cartierul Timişoara, cu participarea nemijlocită, ca invitaţi în emisiune, a peste 170 de cetăţeni, dat şi a unor reprezentanţia ai autorităţilor locale;
· desfăşurarea a 12 sesiuni de team-building, cu un număr total de 96 de participanţi, membri ai Consiliilor Consultative de Cartier, Consiliului Seniorilor şi Consiliului Local al Tinerilor;
· implementarea, începând din 2010, a patru ediţii anuale ale proiectului adiţional intitulat Tinerii decid, în parteneriat cu peste 15 unităţi de învăţământ preuniversitar din Timişoara şi cu consiliile consultative de cartier;
· realizarea a trei ediţii a Şcolii de vară pentru educaţie civică şi iniţiere în jurnalism Probitas (120 de elevi participanţi şi 12 cadre didactice din Timişoara);
· semestrial, voluntarii proiectului Timişoara – Oraş al cetăţenilor au realizat (prin sondaje, dialoguri directe şi documentări în teren) o amplă monitorizare a 
problemelor cetăţeneşti, baza de date diind pusă la dispoziţia autorităţilor 
locale, conducerilor Consiliilor Consultative de Cartier, cât şi parlamentarilor aleşi la nivelul municipiului Timişoara.

Fundaţia Vest pentru Jurnalism şi-a manifestat intenţia de a continua proiectul, în beneficiul municipiului Timişoara. Prin adresa cu nr. SC2015-002138/28.01.2015 se solicită continuarea asocierii în proiectul "Timişoara - oraş al cetăţenilor”, ediţia a III – a (2015-2017) cu următoarele obiective: 
· promovarea spiritului civic şi implicării, pe mai departe, a cetăţenilor, deopotrivă în actul decizional;
· desfăşurarea unui dialog direct şi constructiv cu autorităţile locale. 

În vederea realizării scopului şi atingerii obiectivelor stabilite, Contractul de asociere va stipula o serie de activităţi cu derulare pe parcursul fiecărui an calendaristic, conform proiectului anexat, după cum urmează: 
În ordine cronologică, principalele activităţi anuale pentru implementarea proiectului „Timişoara – Oraş al cetăţenilor” sunt următoarele:
- transmiterea în direct la West City Radio - 88,8 MHz a şedinţelor publice, ordinare şi extraordinare, ale CLT (circa 16 transmisii/anual, cu durata de 120 de minute fiecare);
- realizarea şi transmiterea la West City Radio a emisiunilor săptămânale „Cartierul Timişoara” având ca invitaţi reprezentanţi ai Executivului Primăriei Muncicipiului Timişoara, ai Consiliului Local, precum şi preşedinţi ai Consiliilor Consultative de Cartier şi reprezentanţi ai Consiliului Seniorilor (circa 40 de emisiuni anual cu durata de 60 minute fiecare);
Astfel:
- producţia radio (documentare, editare, moderaţie, monitorizare) vor fi realizate de FVJ;
- transmisia de semnal audio între sala de şedinte şi studio va fi asigurată de către West City Radio, potrivit contractului;
- emisia radio va fi asigurată cu echipamentele şi voluntarii Fundaţiei Vest pentru Jurnalism.
   Toate transmisiunile vor fi înregistrate, post-procesate şi arhivate pe DVD.
- monitorizarea anuală, pe cartiere, a problemelor punctuale, propunerilor şi sugestiilor cetăţenilor privind priorităţile cartierului;
- actualizarea anuală a bazei de date privind activitatea entităţilor democraţiei participative: Consiliul Seniorilor, Consiliile Consultative de Cartier şi Consiliul Local al Tinerilor;
- monitorizarea principalelor probleme ale cetăţenilor adresate anual Consiliilor Consultative de Cartier;
- planificarea sesiunilor Şcolii de Vară pentru educaţie civică şi iniţiere în jurnalism „Probitas” (ediţiile a XV-a, 2015, a XVI-a, 2016, şi a XVII-a: 2017);
- stabilirea anuală a programei şi a conţinutului celor patru sesiuni ale Şcolii de Vară pentru educaţie civică şi iniţiere în jurnalism „Probitas”;
- demararea procedurilor de înscriere a participanţilor la Şcoala de Vară pentru educaţie civică şi iniţiere în jurnalism, cu sprijinul Inspectoratului Şcolar Judeţean Timiş;
- pregătirea formularisticii necesare implementării şi derulării Şcolii de Vară „Probitas” 
- derularea celor 4 sesiuni/an ale Şcolii de Vară pentru educaţie civică şi iniţiere în jurnalism „Probitas” – 40 participanţi/an (36 elevi+4 cadre didactice);
- editarea şi publicarea, în cadrul sesiunilor Şcolii de Vară pentru educaţie civică şi iniţiere în jurnalism „Probitas” a patru ediţii ale publicaţiei „Probitas” consacrate municipiului Timişoara şi exprimării talentului participanţilor;
- în cadrul sesiunilor Şcolii de Vară pentru educaţie civică şi iniţiere în jurnalism „Probitas” vor fi realizate 4 emisiuni radio şi, respectiv, 4 programe tv consacrate exprimării şi promovării talentului participanţilor; emisiunile vor fi înregistrate pe DVD.

	Considerăm că, în urma continuării acestui tip de parteneriat, prin promovarea democraţiei participative, apar rezultate pe termen mediu şi lung - respectiv creşterea capacităţii de comunicare, sporirea gradului de civilizaţie şi a nivelului de trai în comunitate.

Propunem emiterea unei hotărâri de Consiliul Local prin care să se aprobe asocierea dintre Municipiul Timişoara şi Fundaţia Vest pentru Jurnalism Regional şi Euroregional Timişoara în vederea organizării proiectului „Timişoara - oraş al cetăţenilor”, conform modelului de contract prevazut în Anexa 1, care va face parte integrantă din hotărâre, precum şi alocarea sumei de 30.000 lei anual pe o perioadă de trei ani, respectiv în 2015, 2016 şi 2017, de la bugetul local, din Subcap. 67.02.05.50 "Alte acţiuni culturale", pentru această asociere.


Viceprimar,								Secretar,
Dan Diaconu								Ioan Cojocari				


Direcţia Comunicare						Direcţia Economică
Director Executiv,							Director Executiv,
Alina Pintilie								Smaranda Haracicu



Întocmit
Consilier,									
Diana Giurgiev								



Avizat juridic,

